CELEX: 52019DP0214
Language: sk
Date: 2019-03-14 00:00:00
Title: Rozhodnutie Európskeho parlamentu zo 14. marca 2019 o vymenovaní predsedu Európskeho orgánu pre bankovníctvo (N8-0028/2019 – C8-0052/2019 – 2019/0902(NLE))

21.1.2021   
            
            
               SK
            
            
               Úradný vestník Európskej únie
            
            
               C 23/588
            
         
      P8_TA(2019)0214
      Vymenovanie Josého Manuela Campu za predsedu Európskeho orgánu pre bankovníctvo
      Rozhodnutie Európskeho parlamentu zo 14. marca 2019 o vymenovaní predsedu Európskeho orgánu pre bankovníctvo (N8-0028/2019 – C8-0052/2019 – 2019/0902(NLE))
      (Súhlas)
      (2021/C 23/85)
      
         Európsky parlament,
      
      
                  —
               
               
                  so zreteľom na výber Josého Manuela Campu za predsedu Európskeho orgánu pre bankovníctvo Radou orgánov dohľadu Európskeho orgánu pre bankovníctvo z 19. februára 2019 (C8-0052/2019),
               
            
                  —
               
               
                  so zreteľom na článok 48 ods. 2 nariadenia Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (1),
               
            
                  —
               
               
                  so zreteľom na článok 122a rokovacieho poriadku,
               
            
                  —
               
               
                  so zreteľom na správu Výboru pre hospodárske a menové veci (A8-0146/2019),
               
            
                  A.
               
               
                  keďže v článku 48 ods. 2 nariadenia (EÚ) č. 1093/2010 sa stanovuje, že predseda Európskeho orgánu pre bankovníctvo je vymenovaný na základe zásluh, kvalifikácie, znalostí bankových inštitúcií a trhov a skúseností súvisiacich s finančným dohľadom, reguláciou, a to na základe otvoreného výberového konania;
               
            
                  B.
               
               
                  keďže Európsky orgán pre bankovníctvo uverejnil 12. decembra 2018 oznámenie o voľnom pracovnom mieste na pozíciu predsedu orgánu pre bankovníctvo; keďže konečný termín na predloženie žiadostí bol 11. január 2019;
               
            
                  C.
               
               
                  keďže 5. februára 2019 Rada orgánov dohľadu Európskeho orgánu pre bankovníctvo prijala užší zoznam kandidátov na pozíciu predsedu orgánu pre bankovníctvo;
               
            
                  D.
               
               
                  keďže 19. februára 2019 Rada orgánov dohľadu Európskeho orgánu pre bankovníctvo vybrala Josého Manuela Campu za predsedu Európskeho orgánu pre bankovníctvo a náležite o tom informovala Európsky parlament;
               
            
                  E.
               
               
                  keďže Výbor pre hospodárske a menové veci Európskeho parlamentu potom pristúpil k posúdeniu kvalifikácie kandidáta navrhnutého Radou orgánov dohľadu Európskeho orgánu pre bankovníctvo, a to najmä z hľadiska požiadaviek stanovených v článku 48 ods. 2 nariadenia (EÚ) č. 1093/2010;
               
            
                  F.
               
               
                  keďže Výbor pre hospodárske a menové veci Európskeho parlamentu usporiadal 26. februára 2019 vypočutie Josého Manuela Campu, počas ktorého predniesol úvodné vyhlásenie a následne odpovedal na otázky členov výboru;
               
            
                  G.
               
               
                  keďže navzdory početným výzvam Európskeho parlamentu pri predchádzajúcich nomináciách na rešpektovanie rodovej rovnováhy pri predkladaní zoznamu kandidátov Európsky parlament vyjadruje poľutovanie nad tým, že všetci kandidáti boli muži a nástojí na tom, aby sa táto požiadavka zohľadnila pri ďalšej nominácii; keďže ženy sú stále nedostatočne zastúpené vo výkonných pozíciách v oblasti bankových a finančných služieb; keďže všetky inštitúcie a orgány EÚ a vnútroštátne inštitúcie a orgány by mali zaviesť konkrétne opatrenia na zabezpečenie rodovej vyváženosti;
               
            
               
                  1.
               
               
                  schvaľuje vymenovanie Josého Manuela Campu za predsedu Európskeho orgánu pre bankovníctvo na obdobie piatich rokov;
               
            
               
                  2.
               
               
                  poveruje svojho predsedu, aby postúpil toto rozhodnutie Rade, Komisii, Európskemu orgánu pre bankovníctvo a vládam členských štátov.
               
            
         (1)  Ú. v. EÚ L 331, 15.12.2010, s. 12.